พระราชกฤษฎีกาจัดตั้งเทศบาลตำบลแสนสุขอำเภอเมืองชลบุรี จังหวัดชลบุรีพ.ศ. ๒๕๓๑ ภูมิพลอดุลยเดชป.ร.ให้ไว้ ณวันที่ ๑๘ พฤศจิกายน พ.ศ. ๒๕๓๑เป็นปีที่ ๔๓ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรจัดตั้งสุขาภิบาลแสนสุขอำเภอเมืองชลบุรี จังหวัดชลบุรี ขึ้นเป็นเทศบาลตำบลอาศัยอำนาจตามความในมาตรา๑๕๙ ของรัฐธรรมนูญแห่งราชอาณาจักรไทย มาตรา ๖ แห่งพระราชบัญญัติสุขาภิบาล พ.ศ.๒๔๙๕ และมาตรา ๙ แห่งพระราชบัญญัติเทศบาล พ.ศ. ๒๔๙๖ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งเทศบาลตำบลแสนสุข อำเภอเมืองชลบุรี จังหวัดชลบุรี พ.ศ. ๒๕๓๑มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้จัดตั้งสุขาภิบาลแสนสุขอำเภอเมืองชลบุรี จังหวัดชลบุรี ขึ้นเป็นเทศบาลตำบลมีชื่อว่า เทศบาลตำบลแสนสุข อำเภอเมืองชลบุรี จังหวัดชลบุรีมาตรา ๔ให้กำหนดเขตเทศบาลตำบลแสนสุข อำเภอเมืองชลบุรี จังหวัดชลบุรี ไว้ดังนี้ด้านเหนือ ตั้งแต่หลักเขตที่ ๑ ซึ่งตั้งอยู่ปลายแหลมเขาสามมุกเลียบริมฝั่งอ่าวไทยไปทางทิศตะวันออกถึงหลักเขตที่ ๒ ซึ่งตั้งอยู่ริมปากคลองบางโปรง ฝั่งตะวันออกตรงที่บรรจบกับอ่าวไทยจากหลักเขตที่ ๒ เลียบตามแนวริมคลองบางโปรง ฝั่งตะวันออกไปทางทิศตะวันออกเฉียงใต้ผ่านทางหลวงแผ่นดินหมายเลข ๓ กรุงเทพฯ - ตราด (ถนนสุขุมวิท) ถึงหลักเขตที่ ๓ซึ่งตั้งอยู่ริมคลองบางโปรง ฝั่งเหนือ ตรงจุดที่ริมคลองบางโปรง ฝั่งเหนือบรรจบกับเส้นแบ่งเขตตำบลแสนสุขและตำบลเหมืองด้านตะวันออก จากหลักเขตที่ ๓ เลียบตามแนวเส้นแบ่งเขตตำบลแสนสุขและตำบลเหมือง ไปทางทิศใต้ ถึงหลักเขตที่ ๔ ซึ่งตั้งอยู่ริมทางหลวงจังหวัดหมายเลข๓๑๔๔ แยกทางหลวงหมายเลข ๓ (แสนสุข) - วนอุทยานเขาเขียว ฟากใต้ตรงจุดที่เส้นแบ่งเขตตำบลแสนสุขและตำบลเหมืองตัดกับริมทางหลวงจังหวัดหมายเลข ๓๑๔๔แยกทางหลวงหมายเลข ๓ (แสนสุข) - วนอุทยานเขาเขียว ฟากใต้จากหลักเขตที่ ๔ เลียบตามแนวทางหลวงจังหวัดหมายเลข ๓๑๔๔แยกทางหลวงหมายเลข ๓ (แสนสุข) - วนอุทยานเขาเขียว ไปทางทิศตะวันตก ถึงหลักเขตที่ ๕ซึ่งตั้งอยู่ริมทางหลวงจังหวัดหมายเลข ๓๑๔๔ แยกทางหลวงหมายเลข ๓ (แสนสุข) -วนอุทยานเขาเขียว ฟากใต้ ซึ่งอยู่ห่างจากศูนย์กลางทางแยกทางหลวงแผ่นดินหมายเลข ๓กรุงเทพฯ - ตราด (ถนนสุขุมวิท) ไปทางทิศตะวันออกตามแนวทางหลวงจังหวัดหมายเลข ๓๑๔๔ แยกทางหลวงหมายเลข ๓ (แสนสุข) -วนอุทยานเขาเขียว ระยะ ๑,๐๐๐ เมตร จากหลักเขตที่ ๕ เป็นเส้นตรงไปทางทิศใต้ ถึงหลักเขตที่ ๖ซึ่งตั้งอยู่ห่างจากศูนย์กลางทางหลวงแผ่นดินหมายเลข ๓ กรุงเทพฯ - ตราด(ถนนสุขุมวิท) ตัดกับริมคลองน้ำเหม็น ฝั่งเหนือ ไปทางทิศตะวันออกตามแนวเส้นตั้งฉาก ระยะ ๑,๐๐๐ เมตรด้านใต้ จากหลักเขตที่ ๖ เป็นเส้นตรงไปทางทิศตะวันตกเฉียงใต้ถึงหลักเขตที่ ๗ ซึ่งตั้งอยู่กึ่งกลางคลองสะพานเขต ตรงจุดที่อยู่ห่างจากศูนย์กลางทางหลวงแผ่นดินหมายเลข๓ กรุงเทพฯ - ตราด (ถนนสุขุมวิท) ไปทางทิศตะวันออก ตามแนวเส้นตั้งฉาก ระยะ ๑๐๐เมตรจากหลักเขตที่ ๗ เลียบตามแนวกึ่งกลางคลองสะพานเขตไปทางทิศตะวันตก ผ่านทางหลวงแผ่นดินหมายเลข ๓ กรุงเทพฯ - ตราด (ถนนสุขุมวิท) ถึงหลักเขตที่๘ ซึ่งตั้งอยู่กึ่งกลางปากคลองสะพานเขต ตรงที่บรรจบกับอ่าวไทยด้านตะวันตก จากหลักเขตที่ ๘ เลียบริมฝั่งอ่าวไทยไปทางทิศตะวันตกเฉียงเหนือถึงหลักเขตที่ ๙ ซึ่งตั้งอยู่ที่ปลายแหลมแท่นจากหลักเขตที่ ๙ เลียบริมฝั่งอ่าวไทยไปทางทิศตะวันออกและทิศเหนือจนบรรจบกับหลักเขตที่ ๑ดังปรากฏในแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๕ ในระหว่างดำเนินการเลือกตั้งสมาชิกสภาเทศบาลตำบลแสนสุขอำเภอเมืองชลบุรี จังหวัดชลบุรี ให้รัฐมนตรีว่าการกระทรวงมหาดไทยแต่งตั้งกรรมการสุขาภิบาลแสนสุขอำเภอเมืองชลบุรี จังหวัดชลบุรี ซึ่งพ้นจากตำแหน่งในวันที่พระราชกฤษฎีกานี้ใช้บังคับตามที่เห็นสมควรมีจำนวนเท่ากับจำนวนคณะเทศมนตรีเทศบาลตำบล ตามมาตรา ๔๙ แห่งพระราชบัญญัติเทศบาลพ.ศ. ๒๔๙๖ เพื่อดำเนินกิจการในหน้าที่ของคณะเทศมนตรีไปพลางก่อน จนกว่าคณะเทศมนตรีที่ได้รับแต่งตั้งตามมาตรา๓๗ แห่งพระราชบัญญัติเทศบาล พ.ศ. ๒๔๙๖ เข้ารับหน้าที่มาตรา ๖ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพลตรี ชาติชายชุณหะวัณนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกาจัดตั้งเทศบาลตำบลแสนสุขอำเภอเมืองชลบุรี จังหวัดชลบุรี พ.ศ. ๒๕๓๑(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากสุขาภิบาลแสนสุขอำเภอเมืองชลบุรี จังหวัดชลบุรี มีสภาพอันสมควรยกฐานะขึ้นเป็นเทศบาลตำบลแสนสุขอำเภอเมืองชลบุรี จังหวัดชลบุรี ประกอบกับเห็นสมควรยกฐานะท้องถิ่นพื้นที่ใกล้เคียงสุขาภิบาลดังกล่าวที่มีประชาชนหนาแน่นและมีรายได้ดีให้รวมเข้าเป็นเทศบาลตำบลแสนสุขด้วยเพื่อให้ประชาชนในท้องถิ่นได้ปกครองดูแลและทะนุบำรุงท้องถิ่นของตนตามระบบเทศบาล จึงจำเป็นต้องตราพระราชกฤษฎีกานี้ปิติวรรณ/จัดทำ๗ พฤษภาคม๒๕๖๓อรญา/ตรวจ๑๐ สิงหาคม๒๕๖๓[๑] ราชกิจจานุเบกษา เล่ม ๑๐๕/ตอนที่ ๑๙๕/ฉบับพิเศษ หน้า ๑/๒๕พฤศจิกายน ๒๕๓๑